***Otroške pesmi***

**RINGA, RINGA RAJA**

RINGA, RINGA RAJA

RINGA RINGA RAJA
KUŽA PA NAGAJA
MUCA PA PRITEČE
PA VSE NA TLA POMEČE.

KOKOT KIKIRIČE
ČIPKE ČOPKE KLIČE.
PUTKA KOKODAJSA,
KER JE ZNESLA JAJCA.

in še druga verzija:

RINGA RINGA RAJA
DEDEK MRAZ PRIHAJA
PRINESEL BO BOMBONČKE
IN PISANE BALONČKE.

MAMICI COPATE
OČKU TRI KRAVATE
MENI PA SANI
ZA DOLGE ZIMSKE DNI.

LANI JE OBLJUBIL
DA NE BO ZAMUDIL
KO SONCE BO ZAŠLO
BO PRIŠEL ČEZ GORO.
(Ljudska)

**BARČICA**

Barčica po morju plava
drevesa se priklanjajo
o le naprej
o le naprej
dokler je še vetra kej.

Barčica po morju plava
jadra se razpenjajo
o le naprej
o le naprej
do brezkončnih krajev, mej.

**GOSENICA**

Gosenica je lezla počasi na drevo,
pomigala na dolgo, pomigala kratko.

Primigala je k meni, v lonček sem jo dal,
nikar mi ne pobegni, požugal sem dejal.

Ko v lonček sem pogledal, je notri ni bilo,
pred oknom pa je letal metuljček prelepo

**ČUKOVA ŽENITEV**

Čuk se je oženil, tralala,
sova ga je vzela, hopsasa.

Čuk sedi na veji, tralala,
sova na vereji, hopsasa.

Sova čuku miga, tralala,
češ, pa se vzemiva, hopsasa.

Čuk pa sovo vpraša, tralala,
kol'ko dota znaša, hopsasa.

Eno bučo vina, tralala,
en'ga peterlina, hopsasa.

Vino bova spila, tralala,
bučo pa razbila, hopsasa.

**HUDA MRAVLJICA**

Bila je huda mravljica,
šest črnih nog je imela,
je migala, je vohala,
je čisto ponorela.
Bila je huda mravljica,
po trgu je hodila,
lončarju je čez piskre šla,
pa vse mu je pobila.

In kamorkoli je prišla,
so vsi pred njo bežali,
je pokalo, je stokalo,
pod njenimi stopali.

Oj, mravljica požrešnica,
le kaj je naredila!
Še bika je pohrustala,
samo roge pustila.

Seveda to je čisto res,
le kaj se bik šopiri,
šest črnih nog 'ma mravljica,
a bik ima le štiri.

če slišiš hudo mravljico
po svetu godrnjati.
Obrni se in zbeži proč,
kar zmorejo podplati.

**ENKRAT JE BIL EN ŠKRAT**

Enkrat, enkrat, enkrat je bil en majhen škrat.
Enkrat, enkrat, enkrat je bil en škrat.
Imel je dolgo bradico, vsa siva je bila.
Na hrbtu je nosil krošnjico, je polna b'la zlata.

Enkrat, enkrat, enkrat je bil en majhen škrat.
Enkrat, enkrat, enkrat je bil en škrat.

Pomagal rad je vsem ljudem, ki dobri so bili.
Hudobneže preziral je, za nje ni imel oči.

Enkrat, enkrat, enkrat je bil en majhen škrat.
Enkrat, enkrat, enkrat je bil en škrat.

Ti praviš, da ga ni bilo, dokazov da še ni.
V pravljici tej živel bo, zato zapojmo vsi:

Enkrat, enkrat, enkrat je bil en majhen škrat.
Enkrat, enkrat, enkrat je bil en škrat.

**BIBA LEZE**

Biba leze, biba gre,
da bi prišla do gore,
do gore, do biser vode,
kamor nihče drug ne more.
Pod goro je vrt meden,
biba leze, da bo njen,
po drevesih so kolači,
med cedi se po pogači.

Iz studenca mleko teče,
Kar želi si vsak naj reče
biba se vode napila,
pravo pot je zgrešila.

**ČEBELICA MAJA**

Nekoč, že dolgo je tega,
v deželi, res ne vemo kje,
živela je čebelica,
imela lepo je ime.
Vsi, ki so jo poznali, so ji rekli Maja,
mala, zvita in predrzna Maja,
Maja, ki leti, leti
kamorkoli se ji zdi.

Spet danes z nami tu čebelica je Maja,
mala, zvita in predrzna Maja,
Maja, ki leti, leti,
Maja, Maja,
Maja, o sebi kaj povej.

**CIN CIN DREŽNICA**

Cin, Cin, Cin, Drežnica,
kje so kozice,
gori na travici, kjer ni vodice.
Hojaja, hojaja, hojajaja ...

Sončece sije,
dežek nam gre,
naš mlinar pa melje
brez vsake vode.
Hojaja, hojaja, hojajaja ...

Dekle je šivala
vse brez šivanke,
fantič brez noge
je skakal čez planke.
Hojaja, hojaja, hojajaja ...

**DEDEK MRAZ**

Siva kučma, bela brada,
topel kožuh, zvrhan koš.

Joj, že prišel je med nas
stari, dobri dedek Mraz.(2x)

Rdeče žoge, knjige, zvezki,
punčke, sanke in še kaj.

Joj, že prišel je med nas
stari, dobri dedek Mraz.(2x)

**JAZ SEM MALA ROŽA**

Jaz sem mala roža,
roža mamina,
mamica me boža,
rada me ima.

V šolo že zahajam,
pridno se učim,
mamici pomagam
in je ne jezim.

Ko pa v hlače kakam
vse okrog smrdi
jaz sem tvoja roža
vohaj me še ti.

V šoli so mi djali,
tamkaj za goro,
tam so sami bratci,
milo jokajo.

To pač mora biti
strašno in hudo
mamico izgubiti
jokati za njo.

**KEKČEVA PESEM**

Kaj mi poje ptičica, ptičica sinička,
dobra volja je najbolja, to si piši za uho,
mile jere, kisle cmere, z nami vštric ne pojdejo.

Kaj odmeva mi korak, ko po stezi stopa,
dobra volja je najbolja, bodi dan na dan vesel,
smej se, vriskaj, pesmi piskaj, pa lahko boš srečo ujel.

Kaj mi potok žubori, ko po kamnih skače,
dobra volja je najbolja, na vsej širni zemlji tej,
lica rdeča, smeh in sreča to zaklad je, hej, juhej!!!

Jaz pa pojdem in zasejem
dobro voljo pri ljudeh.
V eni roki nosim sonce,
vdrugi roki zlati smeh.
Kdor vesele pesmi poje
gre po svetu lahkih nog,
če mu kdo nastavi zanko,
ga užene v kozji rog.

Jaz pa pojdem ... 2x

Bistri potok, hitri veter,
bele zvezde vrh gora,
gredo z mano tja do konca
tega širnega sveta.

**LISIČKA JE PRAV ZVITA ZVER**

Lisička je prav zvita zver,
pod skal'co ima svoj kvartir,
pa z repkom mahlja,
pa s kremplji praska,
pa vpraša, če je lovec doma.

Oj, lovec pa na štor' sedi,
nabito puško v rok' drži,
pa čaka na njo,
da ustrelil jo bo,
če le prikazala se bo.

Lisička pa je zvita b'la,
pri drugi luknji ven je ušla,
na goro zbeži,
se sladko smeji,
pa jagrčku fig'ce moli.

**MAČEK MURI**

Ko zapoje zvonček v uri,
prebudi se maček Muri,
s taco si oči pomane,
vzdigne rep in hitro vstane.
Mačjo posteljo prezrači,
mačjo suknjo pokrtači
in za zajtrk se odpravi
v krčmo Pri veseli kravi.

Tam ga čaka stalna miza
in točajka muca Liza,
ki prinese lonček mleka
in še mačji kruh od peka.

Ob jedači poglobi se
Muri v mačje časopise,
vse prebere brez razlike,
tudi vejice in pike.

Potlej plača in čez cesto
gre na sprehod v mačje mesto.

**MARKO SKAČE**

Marko skače, Marko skače
po zeleni trati,
aj, aj ajajaj,
po zeleni trati.

V rokah nosi, v rokah nosi
sedem žutih zlatih,
aj, aj ajajaj,
sedem žutih zlatih.

To de njemi, to de njemi
za devojko dati,
aj, aj ajajaj,
za devojko dati.

Pijte, jejte, pijte, jejte,
moj'ga brata konji!
aj, aj ajajaj,
moj'ga brata konji!

Pa smo išli, pa smo išli
daleč po devojko,
aj, aj ajajaj,
daleč po devojko.

Prek devetih, prek devetih,
pred desetih mostov,
aj, aj ajajaj,
pred desetih mostov.

Dajte nam jo, dajte nam jo,
naša draga mati!
Aj, aj ajajaj,
naša draga mati!

Ne dam ti jo, ne dam ti jo,
lagov si bradati!
Aj, aj ajajaj,
lagov si bradati!

Raj jo hočem, raj jo hočem
v skrinjo zaklepati!
Aj, aj ajajaj,
v skrinjo zaklepati!

**MI SE IMAMO RADI**

Mi se imamo radi, radi, radi, radi!
Mi se imamo radi, radi, radi, radi!
Mi se imamo radi, radi, radi, radi!
Mi se imamo radi, radi prav zares.

Zakaj se ne bi imeli radi, radi, radi?
Zakaj se ne bi imeli radi, radi, radi?
Zakaj se ne bi imeli radi, radi, radi?
Zakaj se ne bi imeli  radi prav zares?

Pa še se bomo imeli radi, radi, radi!
Pa še se bomo imeli radi, radi, radi!
Pa še se bomo imeli radi, radi, radi!
Pa še se bomo imeli radi prav zares!

Saj smo sami mladi, mladi, mladi, mladi!
Saj smo sami mladi, mladi, mladi, mladi!
Saj smo sami mladi, mladi, mladi, mladi!
Saj smo sami mladi, mladi prav zares!

**METULJČEK CEKINČEK**

Metuljček cekinček
ti potepinček
kje si pa bil.

Pri majceni cvetki
drobni marjetki
medek sem pil.

Potem pa želodček
poln kot sodček
bil je nalit.

Sem rekel marjetki
drobceni cvetki
zdaj sem pa sit

**NA PLANIN'CAH SONČECE SIJE**

Na planin'cah sončece sije,
na planin'cah luštno je.

Gor pojejo drobne ptičke,
gor cvetejo rožice.

Moje dekle jih pa trga,
da mi pušeljc naredi.

Za klobuk ti ga bom pripela
z eno zlato knofeljco.

**JAZ PA POJDEM NA GORENJSKO**

Jaz pa pojdem na Gorenjsko,
gor na gornje Štajersko.

Nihče drug ne pojde z mano
kakor drobna ptičica.

S kljunčkom mi bo pot kazala,
s perjem senco delala.

Pesmice bo prepevala,
kratek čas mi delala.

Mal' počakaj, mal' ponehaj,
da se vreme sprevedri.

Vreme se je sprevedrilo,
zdaj pa moram rajžati.

Ti boš pa doma ostala,
milo se boš jokala.

**NAŠA ČETICA**

Naša četica koraka,
strumno in veselo,
drug za drugim v ravni vrsti,
zdaj gremo na delo.
Jurčku bomo pomagali,
hišico zgraditi,
da bo mogel svoje zajčke pred lisico skriti.

Žiga žaga, poje žaga,
rom, pom, pom kladivo,
mi pa vsi najboljše volje
delamo marljivo.

**OB BISTREM POTOKU JE MLIN**

Ob bistrem potoku je mlin cin cin,
a jaz sem pa mlinarjev sin, cin cin!

Ko mlinček ropoče in voda šumlja,
srce mi veseli igra, igra (2x)

Če mlinček pri miru bi stal,
bi mlinar in kmet žaloval.

In otrok bi jokal in tožil glasno,
kako je brez kruha hudo, hudo (2x)

Le teci mi voda lepo,
na veliko mlinsko kolo.

Ko kamen vrti se in žito drobi,
že moka se v skrinjo praši, praši (2x)

**SIJAJ, SIJAJ SONČECE**

SIJAJ, SIJAJ, SONČECE,
OJ, SONCE RUMENO!
KAKO BOM SIJALO SONCE,
KO SEM ZMERAJ ŽALOSTNO.

SONCE ZGODAJ GORI GRE,
DEKLETA JOKAJO,
BI RADE ŠE LEŽALE,
PA VSTATI MORAJO.

SONCE POZNO DOLI GRE,
PASTIRCI TARNAJO,
DOMOV BI RADI GNALI,
PA ČREDE NIMAJO.

**SINIČKA SE JE USEDLA**

SINIČKA SE JE USEDLA GOR NA DROBNO VEJICO
IN JE ZAPELA VSA VESELA: CICICICIDO.

OJ, KAJ ŽE POJEŠ, PTIČKA MOJA, PESEM TO LEPO,
KO NAM ŠE ZUNAJ ZIMA KIMA: CICICICIDO?

SINIČKA SE JE ZASMEJALA, REKLA JE TAKO:
POMLAD S SEBOJ SEM PRIPELJALA: CICICICIDO!

**MOJSTER JAKA**

MOJSTER JAKA, MOJSTER JAKA,
AL' ŠE SPIŠ, AL' ŠE SPIŠ?
AL' NE SLIŠIŠ ZVONA,
AL' NE SLIŠIŠ ZVONA?
BIM, BAM, BOM.
BIM, BAM, BOM

**MOJ OČKA 'MA KONJIČKA DVA**

MOJ OČKA 'MA KONJIČKA DVA,
OBA STA LEPA, LEPA ŠIMELJNA,
CING CINGEL, CING CONGEL,
CING CINGEL, CING CONG,
VESELO JE MOJE SRCE.

ZA ENEGA JAZ PROSIL BOM,
DA DREVI V VAS POJEZDIL BOM, CING CINGEL ...

ČEZ TRI GORE, ČEZ TRI DOLE,
ČEZ TRI ZELENE TRAVNIKE, CING CINGEL ...

BOM JEZDIL K SVOJI LJUB'CI V VAS,
PREPEVAL, VRISKAL BOM NAGLAS, CING CINGEL ...

PO CELI VASI LUČKE NI,
PRI MOJI LJUB'CI PA SO TRI, CING CINGEL ...

ENA GORI DO POLNOČI,
TA DRUGI DVE DO BEL'GA DNE, CING CINGEL ...

KONJIČ PRED HIŠO PRILETI,
SE LJUB'CA MOJA GOR ZBUDI, CING CINGEL ...

Z ENO ROKO BO ODPIRALA,
Z DRUGO ROKO ME OBJEMALA, CING CINGEL ...

KONJIČA BO DALA V ŠTALICO,
MENE PA V SVETLO KAMRICO, CING CINGEL ...

KONJIČU BO DALA ŠOP SENA,
MENI PA VINCA SLADKEGA, CING CINGEL ...

KONJIČU BO DALA PŠENIČICE,
MENI PA RDEČE LIČECE, CING CINGEL ...

**JAZ PA GREM NA ZELENO TRAVCO**

JAZ PA GREM NA ZELENO TRAVCO
TRGAT ROŽ'CE ZA MOJO MAM'CO,
TRGAT ROŽ'CE ZA MOJO MAM'CO,
LEPE BELE MARJETICE.

JAZ PA GREM NA ZELENO TRAVCO
TRGAT ROŽ'CE ZA MOJO MAM'CO,
TRGAT ROŽ'CE ZA MOJO MAMCO,
LEPE NEŽNE SPOMINČICE.

JAZ PA GREM NA ZELENO TRAVCO
TRGAT ROŽ'CE ZA MOJO MAM'CO,
TRGAT ROŽ'CE ZA MOJO MAMCO,
LEPE PLAVE VIJOLICE.

**ABRAHAM 'MA SEDEM SINOV**

ABRAHAM 'MA SEDEM SINOV,
SEDEM SINOV ABRAHAM.

VSI SO JEDLI, VSI SO PILI,
VSI SO DELALI TAKO.

VSI TAKO, VSI TAKO,
SAMO DA JE LUŠTNO B'LO!

VSI TAKO, VSI TAKO,
VSI SO DELALI TAKO.

**Angina**

NA OKNO, TOK TOK,
JE DEŽEK POTRKAL,
POD OKNOM PA ROK
JE JEZNO POSMRKAL.

NAJ LIJE Z NEBA
NA STREHE IN CESTE,
DA NISEM S TESTA,
GOTOVO ŽE VESTE.

PO LUŽAH, CMOK, CMOK,
IN KAR BREZ DEŽNIKA,
VES MOKER SE ROK
CEL DAN ŽE POTIKA.

ZDAJ FANT JE BOLNIK,
GA KUHA VROČINA,
MU REČE ZDRAVNIK:
ROK, TO JE ANGINA!
Janez Bitenc

**Pesem nagajivka**

ZIMA, ZIMA BELA,
VRH GORE SEDELA,
VRH GRE SEDELA,
PA TAKO JE PELA,
PA TAKO JE PELA,
DA BO MIRKA VZELA,
DA BO MIRKA VZELA,
KER ON NIČ NE DELA,
KER ON NIČ NE DELA,
KER ON NIČ SE NE UČI -
ČAKI, ČAKI MIRKO TI!
          Oton Župančič

**HIP HURA**

Hip Hura, cirkuška predstava,
tralala, zdaj bo pa zabava.
Tam je lev s petimi nogami,
pes in konj, morda pa tudi slon.

Lepa reč, poglejte strica klovna,
nos rdeč, čevlja pa kot čolna.
Ta te že v dobro voljo spravi,
En, dva, tri in že se vse smeji.

Že stoji, Šotor tam košati,
že se vsi, drenjamo pred vrati,
saj poznaš fante cirkusante,
prav lahko, jih jutri več ne bo.

Hip hura, tukaj smo se zbrali,
le zakaj? Da bi se igrali .
Ste za to, dragi cicibani,
da namdanes tukaj bo lepo?

**ŽABJA SVATBA**

Žabe svatbo so imele,
zbrane od sosednih mlak,
jedle, pile so in pele,
rega, rega, rega, kvak, kvak, kvak.

Skokica nevesta mlada,
ženin bil je dolgokrak,
rajala oba sta rada,
rega, rega, rega, kvak, kvak, kvak.

Po večerji zavrte se,
ko je bil že pozen mrak, rajajo, da vse se trese,
rega, rega.rega, kvak, kvak, kvak.

Živi ženin naš z nevesto,
glas povzdigne krakuš svat,
zagrmi jih kakih dvesto,
rega, rega, rega, kvak, kvak, kvak.

**KEKEC**

Kdor vesele pesmi poje,
gre po svetu lahkih nog.
Če mu kdo nastavi zanko,
ga užene kozji rog.

Jaz pa pojdem in zasejem,
dobro voljo pri ljudeh,
v eni roki, nosim sonce,
v drugi roki, zlati smeh.

Bistri potok, hitri veter,
bele zvezde - vrh gora,
gredo z mano tj da konca,
tega širnega sveta.

Jaz pa pojdem....

**Mojčina pesem**

Ptička, ki sladko žgoliš,
vetrc, ki v  vejah šumiš,
preko dobrav, nesi pozdrav,
daleč tja v rodno mi vas.

In ko se vrneš, povej,
kdaj bo, kot bilo je prej,
kdaj spet domov, preko bregov,
šla bom tja v rodno mi vas.

Ptička ne poje mi več,
vetrc odjadral je preč,
sama sem spet, mrzel je svet,
daleč je rodna mi vas.

**PUSTNA**

TRALALA, HOPSASA
PUSTNE SMO ŠEME,
TRALALA, HOPSASA
NIČ NISMO LENE.

TRALALA, HOPSASA
OKROG SE VRTIMO,
TRALALA, HOPSASA
IN VESELIMO.

ROK BO VOJAK POSTAL,
MANJA ŽIRAFA,
MAŠKARE SMO PRAV VSI,
SMEŠNA JE VSAKA.
                           Mira Voglar

**Pesem o pustu**

Od hiše do hiše, od vrat do vrat
prinašamo smeh vam in s smehom pomlad.
zato pa nam dajte
en eurček, dva,
tri bobe, tri krofe
ter en košček mesa.